Na osnovu čl. 329, a u vezi sa 314, čl. 316 stav 1 tač. 2 i čl. 319 Zakona o privrednim društvima ("Sl. glasnik RS", br. 36/11 … i 95/18), Skupština Društva za hotelske, ugostiteljske i turističke usluge ''Excelsior'' a.d. Beograd, Kneza Miloša 5, matični br. 06934218 („Društvo“), na vanrednoj sednici dana \_\_\_\_\_\_\_\_\_. godine, donosi sledeću:

**ODLUKU**

**o poništavanju sopstvenih akcija i smanjenju osnovnog kapitala društva**

Član 1.

Društvo je izdalo 77.311 akcija, sve obične, nominalne vrednosti od 1.000,00 dinara po akciji. Upisani i uplaćeni osnovni kapital Društva, prema podacima Centralnog registra depoa i kliringa hartija od vrednosti („Centralni registar“) iznosi 77.311.000,00 dinara, sve akcije su u potpunosti uplaćene i registrovane u Centralnom registru, oznake CFI kod ESVUFR, ISIN RSEXCLE67585, od kojih su 13.452 sopstvene akcije Društva.

Član 2.

Ovom odlukom se poništava 13.452 sopstvenih akcija Društva koje čine 17.39985% osnovnog kapitala Društva, nominalne vrednosti 1.000,00 dinara po akciji, koje je Društvo steklo u postupku otkupa od nesaglasnih akcionara, povodom Odluke o povlačenju akcija sa regulisanog tržišta odnosno MTP i prestanku svojstva javnog društva br. 2-4/18 od 26.02.2018. godine.

Član 3.

Poništavanjem svih 13.452 stečenih sopstvenih akcija, nominalne vrednosti 1.000,00 dinara po akciji, vrši se smanjenje osnovnog kapitala Društva za 13.452.000 dinara, tako da će nakon poništenja sopstvenih akcija i smanjenja kapitala po tom osnovu, osnovni kapital Društva biti 63.859.000,00 dinara i biće podeljen na 63.859 običnih akcija, nominalne vrednosti od 1.000,00 dinara po akciji.

Član 4.

Ova Odluka je doneta glasovima \_\_\_\_\_\_\_\_\_ akcija, koji predstavljaju više od tri četvrtine akcija sa pravom glasa prisutnih akcionara, odnosno većinom od \_\_\_\_\_ % od ukupnog broja izdatih akcija sa pravom glasa.

Član 5.

Cilj smanjenja osnovnog kapitala Društva je dugoročna stabilnost Društva i zaštita interesa akcionara. Odlukom o poništenju sopstvenih akcija i smanjenju osnovnog kapitala Društva ne menjanju se prava akcionara, odnosno nije povređen princip ravnopravnosti akcionara, niti se ugrožava solventnost Društva i prava Poverioca.

Član 6.

Pozivanju se poverioci Društva čija su potraživanja, nezavisno od datuma dospeća, nastala pre isteka roka od 30 dana od dana objave ove Odluke, da pisanim putem traže od Društva obezbeđenje tih potraživanja.

Član 7.

Društvo je dužno da poveriocima koji su poznati Društvu, a čija pojedinačna potraživanja iznose nakmanje 2.000.000,00 dinara u protivvrednosti bilo koje valute po srednjem kursu Narodne banke Srbije na dan registracije odluke o smanjenju osnovnog kapitala u skladu sa čl. 314 stav 3 Zakona o privrednim društvima, uputi i pisano obaveštenje o odluci, najkasnije 30 dana po sprovedenoj registraciji odluke o smanjenju osnovnog kapitala.

Član 8.

Ova Odluka se registruje u skladu sa čl. 314 stav 3 Zakona o privrednim društvima. Registar privrednih subjekata objavljuje Odluku u neprekidnom trajanju od 3 meseca počev od dana registracije.

Član 9.

Po isteku roka od tri meseca od registraciji ove Odluke, Centralnom registru se podnosi zahtev za upis promene proistekle iz smanjenja osnovnog kapitala društva. Po izvršenom upisu promene u Centralnom registru, izvršiće se registracija smanjenja osnovnog kapitala u Agenciji za privredne registre.

Član 10.

Osnovni kapital smatra se smanjenim danom registracije tog smanjenja u skladu sa Zakonom o registraciji.

Član 11.

Ovlašćuje se i zadužuje Generalni direktor Društva i/ili Odbor direktora, da u slučaju potrebe, izvrši tehničke ispravke i usaglašavanja ove Odluke sa zahtevima nadležnih organa i u cilju njene uspešne realizacije.

Član 12.

U skladu sa ovom Odlukom izvršiće se izmena Statuta Društva.

Predsednik skupštine akcionara

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_